
Hyacinto Victoriano Giel a nace dia 9 di maart 1945. Casin su nomber artistico ta 
Casinger. Su mama yama Imelda y su tata Jozef. E1 a nace den e bario di 
Boegoeroei na Noord. E tin diescinco ruman, dos a fayece. Casin ta net memey di e 
rumannan, number ocho. E ta casa cu Sra. Berta Erasmus. Nan a casa na aña 1972 y nan 
tin tres yiu. Esun mas grandi yama Giarzinio, di dos yama Ryan y e di tres 
yama Shayenne. Mayoria di Casin su rumannan ta musical. Esnan mas conoci ta Tica y 
Bencho Giel. Su otro rumannan por toca un poco y mayoria ruman muheman a canta 
den coro di misa tambe. 


Casin a considera e bida artistico nada mas cu un hobby 


Semper Casin a uza e musica como hobby. E tabatin su trabou y cu e 
musica tin ora e ta relaha un poco. Pero musica, bo mester sintie den bo 
curason y como parti di disciplina ta algo di bo e ta. Si bo ta un musico, 
e ta algo di bo cu bo ta nace cune. 


E bida artistico 


Segun Casin, 
musica Do mester 
sintie den bo 
curazon 




Casin a cuminsa toca 
guitara for di edad hopi 
jong. E1 a cuminsa canta cu 
e guitara y despues el a 
canta hopi pa amigonan 
rond y hopi biaha pa 
“moonlight party” tambe. 

E ta gusta un guitara. Ora e 
yega atardi for di trabou, e 
mester coy e guitara y 
canta. Casin tabata canta 
hopi ranchera y bolero. Y 
despues di poco tempo, su 
mman homber Nino a 
dicidi cu nan ta bay forma 
un banda. Nan a forma un 
banda y e tempo ey tambe 
tabata 

banda The Boy Scouts di 
su mman Bencho, hunto 
cu Tino Ruiz. Nino y 

Casin a dicidi di forma un 
banda, cu guitara, conga, 
etc. Casin a logra cumpra 
un piano pa dos shen florin 
y el a pone den su camber 
na cas. Mientrastanto niun 
hende sa cu Casin ta 
practica riba e piano. Su 
mman so, pasobra ta e mes 
a yuda Casin carg’e. E 
tabata forma parti di Ecos 
del Caribe. Anto e 
piesanan cu Ecos del 

Caribe tabata toca, Casin 
tabata canta so. 

E tabata fula e piesa nan. 

E1 a cuminsa bay les 
cerca un señora, casa cu 
un futbolista di 

Colombia. Despues 

Casin a bay les na Cas di 
Cultura. Pero e no por a 
bay hopi les, pa largo 
tempo, pa motibo cu a 
yega e momento cu nan 
a forma un otro banda cu 
yama Vibracion 74 cu 
Juancho Kock. Anto el a 
bay toca piano y canta. 
Casin a keda semper 
practica riba su mes. 


Niun hende 
labala sa cu 
(asin tabata 
practica piano 
den sn camber 
nacas. 
Solamenle su 
ruman 
homber. 

Dedicacion y estilo musical 




Segun (asin 
ora bo ta 
den banda 
musical bo 
tincu 
ensaya na 
cas den caso 
cn bo no ta 
lesa 

partitura di 
musica. 


Casin no ta considera su mes un specialista. E por 
toca guitara, cuatro y piano. Pero e no ta sinti cu e 
ta un specialista riba piano. Ora bo ta den un banda 
musical, bo tin cu ensaya na cas, den caso cu bo no 
ta lesa partitura etc., bo tin cu ensaya duro pa 
diamars of diahuebs bo ta bon prepara pa ensayo 
general cu e banda completo. Den e banda aki 
Casin tabata toca guitara y canta. Nan a form’e y 
despues na luga di guitara a bin piano. E banda 
tabata yama Super Combo Casino. E tempo ey bo 
tabata toca cu piano di palo, pues piano acustico. 
No tabata existi ainda e piano di coriente. Ora di 
pauze, semper Casin ta bay sinta na e piano. E ta 
mishi cu e piano y door cu Casin conoce guitara, e 
tin e parti di harmonia un poco. Despues el a 
cumpra un piano. E tempo ey e tabata hunga 
basketball, anto nan tabata hunga na Club Aruba 
Juniors. E1 a mira un piano den huki cu no tabata 
den uzo y el a cumpr’e. E1 a dedica na tur ritmo. 
Specialmente riba tumba el a traha hopi. 


Desaroyo musical 


Despues el a bira un baladista cu hopi ora 
di dedicacion. Ora Casin ta compone, su 
so ta hacie. Ora di Tumba Festival, 
ensayonan normalmente ta dura podise 
dos siman largo. Si bo ta hopi cerca di e 
fecha cu e festival ta bay tuma luga, ta 
bira cu tin ora podise bo ta pone algun ora 
acerca pa ensayo. Tin ora hasta bo ta 
ensaya diasabra mainta, repas’e hopi bon, 
pa bo estren’e anochi. Casin tabata e 
prome Rey di Tumba di Aruba su 
Carnaval na 1971. 


Casin Giel prome Rey di Tumba 
na 1971. 


E piano a pone Casin sigui desaroya 
den musica, pasobra a yega un 
momento cu e pianista cu tabata toca 
cu nan den Vibracion 74 a bay! E1 a 
bay toca na hotel y nan a keda sin 
pianista! Casin mes a bula riba e 
piano, anto nan a bay busca brass pa 
pone den e banda, anto asina el a 
keda desaroya un poco mas riba e 
piano. Pero, e guitara tabata di su 
ruman. E tempo aya nan tabata bende 
un guitara di mas of menos 


binti florin. Ora cu e ruman no 
tabat’ey, Casin tabata mishi cune. Den 
comienso e tabata un poco dificil, pero 
dor di su entusiasmo y interes cu e 
tabatin y ki ora Casin mira un hende 
toca guitara, e ta bay pa e mira con e ta 
pone su dedenan. Casin ta pensa cu e 
tin e sintimento y e tin un tiki cualidad 
musical. E ta sintie! Casin a bira un 
compositor, kiermen e ta sinti cu e tin e 
parti special aki den su curpa. 



Algun grupo musical cu el a forma parti di nan. 



E prome banda cu Casin a cuminsa toca 
cune, tabata Super Combo Casino. 
Despues el a bay milita den Ecos del 
Caribe. Casin a bay den Vibracion 74, 
despues den Triple S. E1 a forma parti di 
Papito y su Doble Sabor. Djey el a toca pa 
Vicente Kelly y Los Pimentosos. Por 
ultimo Casin a lanta su mes un banda 
Casinger Sweet Band. 

E parti internacional 


Casin a yega di participa den bandanan na Corsou, Boneiro, 
Venezuela, Hulanda, Miami Florida y Republica Dominicana. 

Tin ora pa bo presenta afo, no ta simplemente b’a busca contracto. 
Bo ta haya un contracto, dor cu bo tin cierto cancionnan bon pega. 
Anto bo ta wordo hopi menciona, den e caso ey. Por ehempel, e 
piesa cu yama Manolo a hiba nan diferente caminda. Nan tabata 
tin un tour cu Doble R na Hulanda durante un luna largo. Algo 
inolvidable pa Casin ta cu el a canta y toca su guitara durante 
clausura di un curso na Japon. Casin a canta Himno di Aruba, 

Abo So, un composicion di Juan Chabaya Lampe (Padu) y un 
cancion especialmente compone pa e compania “Nissan Motor Co. 





Casin su presentacion durante 
un curso na Japon 


Sugerencia pa futuro generacion 


Casin a tuma nota cu mester bin un sistema pa por 
crea musiconan hoben. Tin un problema cu 
actualmente e hobennan no ta interesa den musica! 
Ora cu e bieunan bay, ora otro pianista bay, ken ta 
bin? Nan no ta mira esey. Casin no sa con mester 
haci esaki. Si por ehempel ta na scol basico mester 
start dinobo cune? Pasobra un tempo e tabata na 
scol! Bo ta corda tempo di frére Alexius, ta tur 
musico a bin fo’i djey! Anto mester forma e scolnan 
ey di nobo den bario pa bo crea musico, pa bo crea 
compositor tambe! Pasobra si bo no tin compositor, 
no tin cancion! Esey ta un manera cu mester busca 
pa yega na dje! Pa nos forma musico! Pa muchanan 
por lanta cu amor pa e arte musical. 


Mi sa cu composicion ta un arte! Algo cu bo ta nace 
cu ne! Nos mester por yuda nos muchanan bira 
compositor, pa asina traha propio composicion . 
Tambe tin un scarsedad na bon musico. Casin kier a 
pidi pa muchanan purba dedica na un instrumento 
musical. Practica deporte tambe ta un hopi bon 
escogencia. Pero si bo por, si bo tin un tiki talento y 
cu ayudo y apoyo di e mayoman, cumpra un 
instramento musical y pone na cas. Wak si e mucha 
por desaroya riba e tereno aki y gust’e pa despues e 
por trece alegria den cas pa henter famia. Tur esaki 
ta yuda hisa e nivel cultural musical di nos isla 
Aruba. 

